У вайсковых лістах Анатоля Сыса да нас, а ён амаль заўсёды пісаў лісты мне і Э.Акуліну разам, бачна, якое значэньне ён надаваў сяброўству з намі. “Як ні дзіўна, але самыя дарагія лісты для мяне вельмі рэдка прыходзяць ад вас”, – піша А.Сыс. У іншым лісьце ад 10.01.1984 г. ён паўтарае: “весткі ад вас для мяне заўсёды асаблівыя”. Трэба сказаць, што мы таксама моцна даражылі сяброўствам з Анатолем і ягоны ўплыў на станаўленьне нас як асобаў цяжка пераацаніць.